CELEX: 32014R0723
Language: fi
Date: 2014-06-23 00:00:00
Title: Komission täytäntöönpanoasetus (EU) N:o 723/2014, annettu 23 päivänä kesäkuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Nieheimer Käse (SMM))

1.7.2014   
            
            
               FI
            
            
               Euroopan unionin virallinen lehti
            
            
               L 192/36
            
         KOMISSION TÄYTÄNTÖÖNPANOASETUS (EU) N:o 723/2014,
   annettu 23 päivänä kesäkuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Nieheimer Käse (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Saksan esittämän pyynnön, joka koski komission asetuksen (EU) N:o 414/2010 (2) nojalla rekisteröidyn suojatun maantieteellisen merkinnän ”Nieheimer Käse” eritelmän muutoksen hyväksymistä.
            
         
               (2)
            
            
               Pyyntö koskee eritelmän muuttamista kuminan, joka on vapaaehtoinen ainesosa, osuuden osalta.
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman mainitun asetuksen 50–52 artiklassa vahvistettua menettelyä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Nieheimer Käse” eritelmä tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
   
      Tehty Brysselissä 23 päivänä kesäkuuta 2014.
      
         
            Komission puolesta,
         
         
            puheenjohtajan nimissä
         
         Dacian CIOLOȘ
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  EUVL L 119, 13.5.2010, s. 3.
   
      LIITE
      Hyväksytään suojatun maantieteellisen merkinnän ”Nieheimer Käse” eritelmän muutos seuraavasti:
      
                   
               
               
                  Tuotantomenetelmä:
                  Korvataan virkkeessä ”Seuraavassa vaiheessa lisätään suolaa (2,5–3,5 %) ja tarvittaessa kuminaa (0,01–0,03) ja juustomassaa sekoitetaan, jotta ainesosat sekoittuvat tasaisesti” ilmaisun ”kuminaa” jälkeen suluissa oleva ilmaisu ”(0,01–0,03)” ilmaisulla ”(0,1–0,3 %)”.
               
            
                   
               
               
                  Perustelut:
                  
                               
                           
                           
                              Hakijana on asianomaisen tuotteen tuottajayhteenliittymä, jonka mukaan Nieheimer Käse -juustoon lisätyn kuminan osuus on sen kaikkien 65 tuotantovuoden aikana aina ollut 0,1–0,3 prosenttia.
                           
                        
                               
                           
                           
                              
                                 Euroopan unionin virallisessa lehdessä julkaistussa tiivistelmässä ilmoitettu osuus (0,01–0,03) johtuu kirjoitusvirheestä. Puuttuva prosenttimerkki lisättiin 23. syyskuuta 2005 Deutsches Markenblatt -lehdessä julkaistuun ilmoitukseen. Lisänollat pilkun jälkeen merkitsisivät sitä, että tuotteeseen lisättävä vastaava kuminan osuus (vain yhdestä kolmeen kymmenestuhannesosaa kokonaispainosta) olisi hädin tuskin havaittavissa.